ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
மூன்று-நாள் ஆஸ்திரேலிய பயணத்தை திரு பியூஷ் கோயல் தொடங்கினார்
இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தத்தில் கையெழுத்திட்ட சில நாட்களுக்குப் பின்னர், மூன்று-நாள் ஆஸ்திரேலிய பயணத்தை மத்திய வர்த்தகம், தொழில்துறை, நுகர்வோர் விவகாரங்கள், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல் இன்று தொடங்கினார்.
இந்தியா-ஆஸ்திரேலியா பொருளாதார ஒத்துழைப்பு மற்றும் வர்த்தக ஒப்பந்தம் குறித்து இந்த பயணத்தின் போது மக்களிடம் நான் எடுத்துச் செல்வேன் என்றும் வணிகத் தலைவர்கள், இந்திய மாணவர்கள், புலம்பெயர்ந்தோர் போன்றவர்களுடன் தொடர்புகொள்ள திட்டமிடப்பட்டுள்ளதாகவும் திரு கோயல் கூறினார்.
இந்தப் பயணத்தின் போது, ஒப்பந்தத்தை முன்னெடுத்துச் செல்வது குறித்து ஆஸ்திரேலிய வர்த்தகம், சுற்றுலா மற்றும் முதலீட்டு அமைச்சர் திரு டான் டெஹானுடன் விரிவான விவாதங்களை திரு கோயல் நடத்துவார்.
பத்து ஆண்டுகளுக்கும் அதிகமான காலகட்டத்தில் வளர்ந்த நாட்டு ஒன்றுடனான இந்தியாவின் முதல் வர்த்தக ஒப்பந்தம் இதுவாகும். இரு நாடுகளுக்கும் இடையிலான வர்த்தகத்தை மேம்படுத்துவதற்கு இது வழிவகுக்கிறது. ஆஸ்திரேலிய பிரதமரின் சிறப்பு வர்த்தகத் தூதர் திரு டோனி அபோட்டுடனும் திரு கோயல் பேச்சுவார்த்தை நடத்துகிறார்.
மெல்போர்ன் பல்கலைக்கழகத்தில் உள்ள மெல்போர்ன் சட்டப் பள்ளியில் அமைச்சர் டான் டெஹான் மற்றும் மெல்போர்ன் பல்கலைக்கழகத்தின் வேந்தர் திரு ஆலன் மியர்ஸ் ஆகியோருடன் பொது உரையாடலில் அவர் உரையாற்றுவார்.
ஆஸ்திரேலியா இந்தியா நிறுவனம், மெல்போர்ன் கிரிக்கெட் மைதானம் உள்ளிட்டவற்றையும் அமைச்சர் பார்வையிடவுள்ளார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1813602
சுகாதாரம் மற்றும் குடும்ப நலத்துறை அமைச்சகம்
மாநிலங்களுக்கும், யூனியன் பிரதேசங்களுக்கும் இதுவரை 87.25 கோடி கொவிட் தடுப்பூசிகள் விநியோகம்
நாடு தழுவிய தடுப்பூசித் திட்டத்தின் ஒரு பகுதியாக, இந்திய அரசு, செப்டம்பர் அக்டோபர் 1-ந் தேதி வரை, 87.25 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
சுமார் 5 கோடி ) கொவிட் தடுப்பூசி டோஸ்கள், மாநிலங்கள், யூனியன் பிரதேசங்கள் மற்றும் தனியார் மருத்துவமனைகள் வசம் உள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1759825
ஜல்சக்தி அமைச்சகம்
மார்ச் 2023-க்குகள் அனைத்து ஊரக குடியிருப்புகளுக்கும் குடிநீர் இணைப்பு வழங்க அருணாச்சலப்பிரதேசம் திட்டம்
அருணாச்சலப்பிரதேசத்தில் உள்ள வீடுகளுக்கு 100 சதவீத குடிநீர் இணைப்பு வழங்கும், வருடாந்திர செயல் திட்டத்திற்கு ஜல்சக்தி அமைச்சகத்தின் தேசிய ஜல் ஜீவன் திட்டம் ஒப்புதல் வழங்கியது. 2023-ஆம் ஆண்டு மார்ச் மாதத்திற்குள் அனைத்து வீடுகளுக்கும் 100 சதவீத குடிநீர் குழாய் இணைப்பு வழங்க அருணாச்சலப்பிரதேச அரசு திட்டமிட்டுள்ளது. 2020-21-ஆம் ஆண்டில் ஜல் ஜீவன் திட்டத்தின் கீழ் அருணாச்சலப் பிரதேச அரசுக்கு மத்திய அரசு ரூ.225 கோடிக்கு ஒப்புதல் அளித்துள்ளது. செயல்பாட்டு சாதனை அடிப்படையில் மாநிலங்களுக்கு கூடுதல் நிதி வழங்கப்படுகிறது. அதாவது வீட்டு குடிநீர் குழாய் இணைப்புகள் மற்றும் அதற்கு நிகரான நிதிநிலை முன்னேற்றம் அடிப்படையில் இது அளிக்கப்படுகிறது. மொத்தம் உள்ள 2.18 லட்சம் கிராம வீடுகளில், 2020-21ஆம் ஆண்டில், 77,000 குடிநீர் இணைப்புகள் வழங்க அருணாச்சலப்பிரதேசம் திட்டமிட்டுள்ளது. இந்தத் திட்டமிடலில், உயர்ந்த குறிக்கோளுடன் கூடிய மாவட்டத்தில் உள்ள வீடுகள், தரம் குறைவான குடியிருப்புகள் மற்றும் சன்சாத் ஆதர்ஷ் யோஜனா கிராமங்கள் மற்றும் இதரவைகளுக்கு முன்னுரிமை அடிப்படையில் அழுத்தம் கொடுக்கப்படுகிறது.
(Visitor Counter : 198
இளைஞர் நலன் மற்றும் விளையாட்டு அமைச்சகம்
விளையாட்டு அறிவியலை வலியுறுத்தி ஒலிம்பிக்கில் தங்கப் பதக்கம் வென்ற நீரஜ் சோப்ரா கேலோ இந்தியா இளையோர் விளையாட்டு போட்டியின் மாநாட்டில் உரையாற்றினார்
ஒலிம்பிக் தங்கப் பதக்கம் வென்ற நீரஜ் சோப்ரா தேசிய விளையாட்டு அறிவியல் மற்றும் ஆராய்ச்சி மையத்தில் தடகளத்தில் ஒலிம்பிக் தங்கம் - ஒரு பில்லியன் கனவு நிறைவேறியது மற்றும் எனது பயணம்" என்ற தலைப்பில் உரையாற்றினார். தமது ஒலிம்பிக் பயணம் குறித்தும் பேசிய அவர், இந்தியாவில் ஒட்டுமொத்த விளையாட்டுக்கள் எந்த அளவிற்கு வளர்ச்சி அடைந்துள்ளது என்பது குறித்து பேசினார்.
உலக தடகள சாம்பின்ஷிப் போட்டி மற்றும் காமன்வெல்த் போட்டிக்காக தற்போது பின்லாந்தில் பயிற்சி பெற்று வரும் நீரஜ், இணையதளம் வாயிலாக உரையாற்றினார். விளையாட்டு அறிவியலின் தொழில்நுட்ப அறிவுடன் கூடிய அணி தடகள வீரராகவும், உலகத் தரம் வாய்ந்த வீரராகவும் வளர்ச்சி அடைந்ததற்கு காரணம் என்று குறிப்பிட்டார்.
மேலும் விவரங்களுக்கு இந்த ஆங்கில செய்திக்குறிப்பை காணவும்: https://pib.gov.in/PressReleasePage.aspx?PRID=1831601
ரெயில்வே அமைச்சகம்
இந்தியக் குடியரசுத் தலைவர் புகழ்பெற்ற சேவைகள் மற்றும் சிறப்பான சேவைகளுக்கான குடியரசுத் தலைவரின் போலீஸ் பதக்கத்தை, ரயில்வே பாதுகாப்பு படை / ரயில்வே பாதுகாப்பு சிறப்புப் படை வீர்ர்களுக்கு வழங்கி கவுரவித்தார்.
2020ஆம் ஆண்டு சுதந்திர தினத்தை முன்னிட்டு, மாண்புமிகு இந்தியக் குடியரசுத் தலைவர், புகழ்பெற்ற மற்றும் சிறப்பான சேவைகளுக்கான போலீஸ் பதக்கத்தை பின்வரும் ரயில்வே பாதுகாப்புப் படை / ரயில்வே பாதுகாப்பு சிறப்புப் படை வீரர்களுக்கு வழங்கியுள்ளார்:
புகழ்பெற்ற சேவைக்கான ஜனாதிபதியின் போலீஸ் பதக்கம் :
- திரு. டி.பி. காசர், முதன்மைத் தலைமைப் பாதுகாப்பு ஆணையர் / தென்கிழக்கு ரயில்வே
சிறப்பான சேவைக்கான போலீஸ் பதக்கம் :
- திரு., சந்தோஷ் என்.சந்திரன், டி.ஐ.ஜி / ஆர் & டி, ரயில்வே வாரியம்
- திரு. ராஜேந்திர ரூப்நாவர், சீனியர் டி.எஸ்.சி / வடகிழக்கு எல்லை ரயில்வே
- செல்வி சரிகா மோகன், சீனியர் டி.எஸ்.சி / வடக்கு ரயில்வே
- திரு. ஷேக் கரிமுல்லா, உதவிப் பாதுகாப்பு ஆணையர் / தென் மத்திய ரயில்வே
- திரு. ஹிமான்ஷு சேகர் ஜா, உதவிப் பாதுகாப்பு ஆணையர் / ரயில்வே வாரியம்
- திரு. குர்ஜாஸ்பீர் சிங், உதவிப் பாதுகாப்பு ஆணையர் / வடக்கு ரயில்வே
- திரு. நேபாள சிங் குர்ஜார், சப்-இன்ஸ்பெக்டர் / 2 BN ரயில்வே போலீஸ் சிறப்புப் படை
- திரு. ஏபி ரஷீத் லோன், இன்ஸ்பெக்டர் / 6 BN ரயில்வே பாதுகாப்பு சிறப்புப் படை
- திரு. எம். முகமது ரஃபி, தலைமை கான்ஸ்டபிள் / தென்மேற்கு ரயில்வே
- திரு. ஷைலேஷ்குமார், இன்ஸ்பெக்டர் / வடக்கு ரயில்வே
- திரு. சுதேந்து பிஸ்வாஸ், உதவி. சப்-இன்ஸ்பெக்டர் / கிழக்கு ரயில்வே
- திரு. காவல் சிங், சப் இன்ஸ்பெக்டர் / 2 BN ரயில்வே போலீஸ் சிறப்புப் படை
- திரு. கே. வெங்கடேஸ்வர்லு, இன்ஸ்பெக்டர் / தென் மத்திய ரயில்வே
- திரு அஷ்ரப் சித்திக், இன்ஸ்பெக்டர் / வட கிழக்கு ரயில்வே
- திரு. சுரேந்தர் குமார், உதவி. சப் இன்ஸ்பெக்டர் / வடக்கு ரயில்வே
பாதுகாப்பு அமைச்சகம்
2021-22 ஆம் நிதியாண்டில் உள்நாட்டு கொள்முதல் குறித்த முதலீட்டு கையகப்படுத்துதல் பட்ஜெட்டில் 65.50 சதவீதத்தை பாதுகாப்பு அமைச்சகம் பயன்படுத்தி உள்ளது
2021-22 ஆம் நிதியாண்டில் உள்நாட்டு தொழிலுக்காக, முதலீட்டு கையகப்படுத்துதல் பட்ஜெட்டுக்குப் பாதுகாப்பு அமைச்சகம் 64 சதவீதத்தை ஒதுக்கியிருந்தது. 2021-22 நிதியாண்டின் கடைசியில் பாதுகாப்பு அமைச்சகம் பிரதமர் திரு.நரேந்திர மோடியின் தற்சார்பு இந்தியா தொலைநோக்கை எட்டும் வகையில், இந்த இலக்கை எஞ்சி 65.50 சதவீதத்தை உள்நாட்டு கொள்முதலில் பயன்படுத்தியுள்ளது. மேலும் 2021-22 ஆம் நிதியாண்டு பட்ஜெட்டில் பாதுகாப்பு அமைச்சகத்தால் 99.5 சதவீதத்தையே பயன்படுத்த முடிந்துள்ளது என 2022 மார்ச் மாதத்தில் பூர்வாங்க செலவு அறிக்கையில் கூறப்பட்டுள்ளது.
பழங்குடியினர் நலத்துறை அமைச்சகம்
பழங்குடியினரின் கைவினைப் பொருட்கள், சமையற்கலை மற்றும் கலாச்சார பாராம்பரியத்தை எடுத்துக் காட்டுகிறது பழங்குடியினர் கவுரவ தின கொண்டாட்டம்
பழங்குடியினர் கவுரவ தின கொண்டாட்ட நிகழ்ச்சிகள கடந்த 15ம் தேதி தொடங்கின. இது நாடு முழுவதும் பழங்குடியினரின் கலாச்சாரங்களை எடுத்துக் காட்டுகிறது.
விடுதலையின் அம்ரித் மகோத்சவத்தின் ஒருபகுதியாக, பழங்குடியினர் கவுரவ தின கொண்டாட்டங்கள் நாடு முழுவதும் நடந்து வருகின்றன. பழங்குடியின சுதந்திர போராட்ட வீரர் பகவான் பிர்ஸா முண்டாவின் பிறந்த தினமான நவம்பர் 15ம் தேதி, பழங்குடியினர் கவுரவ தினமாக ஒவ்வொரு ஆண்டும் கொண்டாடப்படவுள்ளது.
கொண்டாடப்படாத பழங்குடியின சுதந்திர போராட்ட வீரர்களின் பாரம்பரியத்தை போற்றும் வகையில், பழங்குடியின தின கொண்டாட்டங்கள் நாடு முழுவதும் 13 மாநிலங்கள் மற்றும் தில்லியில் நடந்து வருகின்றன.
பகவான் பிர்சா முண்டாவின் பேரன் திரு.சுக்ராம் முண்டா, தில்லி ஹாத்தில் நடைபெறும் தேசிய பழங்குடியின விழாவை தொடங்கி வைத்தார். இது நவம்பர் 30ம் தேதி வரை நடைபெறும். இந்த விழாவில் பழங்குடியின கைவினைப் பொருட்கள், உணவுகள் மற்றும் பழங்குடியின சமுதாயத்தினரின் பாரம்பரியங்கள் வெளிப்படுத்துகின்றன. இங்கு நடைபெறும் கண்காட்சியில் 200க்கும் மேற்பட்ட அரங்குகளில், கையால் பின்னப்பட்ட ஆடைகள், பட்டாடைகள், நகைகள், மற்றும் உணவு வகைகள் போன்ற பழங்குடியினரின் தயாரிப்பு பொருட்கள் காட்சிக்கு வைக்கப்பட்டுள்ளன.
பழங்குடியினர் தயாரிப்பு பொருட்களின் 5 நாள் கண்காட்சியை அகமதாபாத் ஹாத்-ல் குஜராத் அரசு நடத்துகிறது.
மணிப்பூரில் பழங்குடியினர் ஆராய்ச்சி மையம் சார்பில், 3 நாள் பயிலரங்கை நடத்தியது. இதில் பழங்குடியினர் கலை மற்றும் ஓவியங்கள் பற்றிய போட்டி நடத்தப்பட்டன. இதேபோல், தெலங்கானா, சத்தீஸ்கர், ஜம்மு காஷ்மீர் உட்பட பல மாநிலங்களில் பழங்குடியினர் கவுரவ தின கொண்டாட்ட நிகழ்ச்சிகள் நடத்தப்படுகின்றன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1773441
-----
(Visitor Counter : 1829
மத்திய அமைச்சரவை
பிலாஸ்பூரில் புதிய எய்ம்ஸ் மருத்துவமனை அமைக்க மத்திய அமைச்சரவை ஒப்புதல்
பிரதமர் திரு. நரேந்திர மோடி அவர்களின் தலைமையின் கீழ் நடைபெற்ற மத்திய அமைச்சரவை கூட்டம், பிரதமர் ஸ்வாஸ்த்ய சுரக்ஷா திட்டத்தின் கீழ்  , பிலாஸ்பூரில் புதிய எய்ம்ஸ் மருத்துவமனை அமைத்திட தனது ஒப்புதலை வழங்கியது. இத்திட்டத்திற்கான செலவு ரூ.1351 கோடியாகும்.
சிறப்பம்சங்கள் :
- கட்டப்படுவதற்கு முந்தைய கட்டமாக 12 மாதங்களாகவும், கட்டுமான கட்டமான 30 மாதங்களாகவும் மற்றும் நிலைபெறச் செய்தல்/துவக்குதல் கட்டமான 6 மாதங்களாகவும் கொண்டு, 48 மாதங்களுக்கு முன்பாக புதிய எய்ம்ஸ் மருத்துவமனை கட்டி முடிக்கப்படும்.
- இந்நிறுவனம், 750 படுக்கை வசதிகள் மற்றும் அவசர சிகிச்சை வசதிகளை கொண்ட மருத்துவமனையை கொண்டிருக்கும்.
- ஆண்டுதோறும் 100 எம்.பி.பி.எஸ். மாணவர்களை சேர்த்துக் கொள்ளும் வசதிக் கொண்ட மருத்துவக் கல்லூரியையும் இது கொண்டிருக்கும்
- ஆண்டுதோறும் 60 பி.எஸ்.ஸி.  மாணவர்களை சேர்த்துக் கொள்ளும் வசதிக் கொண்ட செவிலியர் கல்லூரி
- புதுதில்லி, எய்ம்ஸ் மருத்துவமனை போன்றே குடியிருப்பு வளாகங்கள் மற்றும் இதர வசதிகள்/சேவைகள்
- மருத்துவமனை, 15 அறுவை சிகிச்சை அரங்குகளுடன், 20 வல்லமை/மிக வல்லமைத் துறைகளை கொண்டிருக்கும்.
- பாரம்பரிய மருத்துவ முறையில் சிகிச்சையளிப்பதற்காக 30 படுக்கைகள் கொண்ட ஆயூஷ் துறையை இது கொண்டிருக்கும்.
தாக்கம்:
- புதிய எய்ம்ஸ் மருத்துவமனை ஏற்படுத்துவதன் மூலம், மக்களுக்கு மிகச் சிறந்த உடல்நல கவனிப்பு வசதியை அளிப்பதுடன், தேசிய சுகாதார இயக்கம்  கீழ் இப்பிராந்தியத்தில் உருவாக்கப்பட்டுள்ள ஆரம்ப மற்றும் இரண்டாம் நிலை நிறுவனங்கள்/வசதிகளுக்கு பெருமளவில் மருத்துவர்கள் மற்றும் இதர சுகாதார பணியாளர்கள் கிடைக்க உதவுதல் ஆகிய இரு நோக்கங்கள் நிறைவேறும்.
பின்னணி:
இத்திட்டத்தின் கீழ், புவனேஸ்வர், போபால், ராய்பூர், ஜோத்பூர், ரிஷிகேஷ் மற்றும் பாட்னாவில் எய்ம்ஸ் மருத்துவமனை ஏற்படுத்தப்பட்டுள்ளதுடன், ரே பரேலியில் எய்ம்ஸ் மருத்துவமனை ஏற்படுத்தும் பணி நடைபெற்று வருகிறது. மேலும், 2015-ம் ஆண்டில், நாக்பூர், கல்யாணி  மற்றும் குண்டூரில் உள்ள மங்களகிரி  ஆகிய மூன்று இடங்களில் எய்ம்ஸ் மருத்துவமனை அமைக்கவும், 2016-ம் ஆண்டில், பாதிண்டா மற்றும் கோரக்பூர் ஆகிய இரண்டு இடங்கல் எய்ம்ஸ் மருத்துவமனை அளிக்கவும் மற்றும் காம்ரூப்பில்  எய்ம்ஸ் மருத்துவமனை ஏற்படுத்தவும் ஒப்புதல் அளிக்கப்பட்டுள்ளது.
மனித வள மேம்பாட்டு அமைச்சகம்
தமிழ் தொழில்முனைவோர் குழு காசி தமிழ் சங்கமத்தில் கலந்துகொள்ள வாரணாசி சென்றடைந்தனர்
தமிழகத்தைச் சேர்ந்த தொழில் முனைவோர் குழு ஒன்று காசி தமிழ் சங்கமத்தில் கலந்து கொள்வதற்காக எர்ணாகுளம்-பாட்னா அதிவிரைவு எக்ஸ்பிரஸ் ரயில் மூலம் புனித நகரான காசியை சென்றடைந்தனர். நேற்று வந்த அவர்களை கூடுதல் கோட்ட ரயில்வே மேலாளர் திரு லால்ஜி சௌத்ரி வாரணாசி கண்டோன்மெண்ட் ரயில் நிலையத்தில் மாலை அணிவித்து, பூக்களை தூவி வரவேற்றார்.
இந்த குழுவினர் இன்று காலை ஸ்ரீகாசி விஸ்வநாதர் கோயிலுக்கு சென்று வழிபட்டதுடன், கங்கா படித்துறையிலும் வழிபாடு நடத்தினர்.
அன்னை விசாலாட்சி மற்றும் அன்னை அன்னபூர்னா சந்நதிகளுக்கு சென்ற அவர்கள் அங்கும் வழிபாடு செய்தனர். இன்று மாலை ரவிதாஸ் படித்துறையில் கங்கா ஆரத்தியை அவர்கள் தரிசிப்பார்கள்.
கார்த்திகை தீபத்தையொட்டி பனாரஸ் இந்து பல்கலைக்கழக வளாகத்தில் தீபம் ஏற்றப்படும் ஆயிரக்கணக்கான விளக்குகள் ஏற்றப்பட்டு ஒளியை வழங்கும். அந்த இடமே தமிழகத்தைச் சேர்ந்த விருந்தினர்களாலும், பனாரஸ் இந்து பல்கலைக்கழக மாணவர்களாலும் அலங்கரிக்கப்படும்.
உணவுப் பதப்படுத்துதல் தொழிற்சாலைகள் அமைச்சகம்
'விவசாயிகள் நலனே எங்கள் முன்னுரிமை, 2022' பிரசாரத்தின் ஒரு பகுதியாக ஜம்மு-காஷ்மீரில் ‘ஒரு மாவட்டம் ஒரு தயாரிப்பு’ பயிலரங்கு
'சுதந்திரப் பெருவிழாக் கொண்டாட்டத்தின் ஒரு பகுதியாக' 2022 ஏப்ரல் 25-ம் தேதி முதல் 30-ம் தேதி வரை 'விவசாயிகள் நலனே எங்கள் முன்னுரிமை, 2022' என்ற பிரச்சாரம் ஏற்பாடு செய்யப்பட்டுள்ளது.
இந்தப் பிரச்சாரத்தின் ஒரு பகுதியாக மத்திய உணவு பதப்படுத்துதல் அமைச்சகம், பிரதமரின் உணவு பதப்படுத்துதல் குறு நிறுவனங்கள் முறைப்படுத்துதல் திட்டத்தின் கீழ் ‘ஒரு மாவட்டம் ஒரு தயாரிப்பு’ பயிலரங்கை நடத்தியது. ஜம்மு - காஷ்மீர் மாநிலம் கிஷ்த்வார் மாவட்டத்தில் நடைபெற்ற இந்தப் பயிலரங்கம் வால்நட் பதப்படுத்துதல் மற்றும் மதிப்பு கூட்டுதல் குறித்ததாகும்.
வால்நட் பதப்படுத்துதல் துறையில் மேம்பட்டு வரும் நடைமுறைகள் மற்றும் தொழில்நுட்ப கண்டுபிடிப்புகள் குறித்து உணவு-தொழில்நுட்ப பங்குதாரர்கள் விவாதிக்கும் களமாக ஏற்பாடு செய்யப்பட்டிருந்த இந்த பயிலரங்கை கிஷ்த்வார் மாவட்ட துணை ஆணையர் திரு. அசோக் குமார் சர்மா தொடங்கி வைத்தார்.
பல்வேறு முக்கிய வல்லுநர்களோடு, சுமார் 300 விவசாயிகள், தோட்டக்காரர்கள் மற்றும் அரசு அலுவலர்கள் இந்த பயிலரங்கில் கலந்துகொண்டனர்.
தற்சார்பு இந்தியா இயக்கத்தின் கீழ் தொடங்கப்பட்ட மத்திய அரசு நிதியுதவி பெற்ற பிரதமரின் உணவு பதப்படுத்துதல் குறு நிறுவனங்கள் முறைப்படுத்துதல் திட்டம், அமைப்புசாரா உணவு பதப்படுத்துதல் துறையில் உள்ள குறு நிறுவனங்களின் போட்டித்தன்மையை மேம்படுத்தவும், துறையின் முறைப்படுத்தலை மேம்படுத்தவும் உருவாக்கப்பட்டது.
2020-21 முதல் 2024-25 வரையிலான ஐந்து வருட காலத்திற்கு ரூ. 10,000 கோடி மதிப்பீட்டில், 2,00,000 குறு உணவு பதப்படுத்துதல் நிறுவனங்களுக்கு நேரடி உதவி வழங்குவதை இத்திட்டம் நோக்கமாக கொண்டுள்ளது.
மேலும் விவரங்களுக்கு இந்த இணையதளத்தை அணுகவும்: https://pmfme.mofpi.gov.in/pmfme/#/Home-Page
கலாசாரத்துறை அமைச்சகம்
ராஜஸ்தான் மாநிலம் ஜெய்ப்பூரின் கோட்டை மதில்சுவர்கள் மிகுந்த நகரம், இந்தியாவின் அடுத்த உலக பாரம்பரிய சின்னமாக யுனெஸ்கோ அங்கீகாரம் பெறுவதற்காக பரிந்துரைக்கப்பட உள்ளது: டாக்டர் மகேஷ் சர்மா
ராஜஸ்தான் மாநிலம் ஜெய்ப்பூரின் கோட்டை மதில்சுவர்கள் மிகுந்த நகரம், இந்தியாவின் அடுத்த உலக பாரம்பரிய சின்னமாக யுனெஸ்கோ அங்கீகாரம் பெறுவதற்காக பரிந்துரைக்கப்பட உள்ளது. 2017 ஆம் ஆண்டு வழிகாட்டு நெறிமுறைகளின்படி, ஒவ்வொரு மாநிலமும் ஆண்டுக்கு ஒரு இடத்தைத்தான் பரிந்துரைக்க முடியும். உலகப் பாரம்பரிய சின்னமாக அங்கீகாரம் கிடைப்பது மிகுந்த கவுரவத்தை அளிப்பதாக அமையும். இது போன்ற அங்கீகாரம் உள்ளூர் பொருளாதாரத்தில் தாக்கத்தைத் ஏற்படுத்தி, உள்நாட்டு மற்றும் வெளிநாட்டு சுற்றுலாப் பயணிகள் வருகையை அதிகரித்து, அதிக அளவிலான வேலைவாய்ப்புகளை உருவாக்கவும், உலகத் தரத்திலான அடிப்படை கட்டமைப்பு வசதிகளை ஏற்படுத்துவதுடன், உள்ளூர் கைவினைப் பொருட்கள், கைத்தறி மற்றும் பாரம்பரிய நினைவுப் பொருட்கள் விற்பனையை அதிகரிக்கவும் வழிவகுக்கும். இது தவிர, சம்பந்தப்பட்ட இடத்திற்கும், நாட்டிற்கும் மிகுந்த மதிப்பை ஏற்படுத்துவதாகவும் அமையும்.
தமிழகத்தில் உள்ள மாமல்லபுரம் மற்றும் உலக அதிசயமான தாஜ்மஹால் உட்பட இந்தியாவில் உள்ள 37 இடங்கள் உலக பாரம்பரிய சின்னமாக அங்கீகரிக்கப்பட்டுள்ளன.
இந்தியாவில் உள்ள உலக பாரம்பரிய சின்னங்கள் வருமாறு-
கலாச்சார தலங்கள்
இந்திய தொல்லியல் ஆய்வுத்துறை கட்டுப்பாட்டில் உள்ள இடங்கள்.
|
|
வ.எண்
|
|
இடத்தின் பெயர்
|
|
மாநிலம்
|
|
-
|
|
ஆக்ரா கோட்டை 
|
|
உத்தரபிரதேசம்
|
|
-
|
|
அஜந்தா குகைகள் 
|
|
மகாராஷ்டிரா
|
|
-
|
|
எல்லோரா குகைகள் 
|
|
மகாராஷ்டிரா
|
|
-
|
|
தாஜ்மஹால் 
|
|
உத்தரபிரதேசம்
|
|
-
|
|
மாமல்லபுரம் சிற்பங்கள் 
|
|
தமிழ்நாடு
|
|
6.
|
|
தஞ்சை, கங்கை கொண்ட சோழபுரம் மற்றும் தாராசுரத்தில் உள்ள சோழர் காலத்து கோவில்கள் 
|
|
தமிழ்நாடு
ரெயில்வே கட்டுப்பாட்டில் உள்ள இடங்கள்
|
|
7.
|
|
இந்தியாவில் உள்ள மலை ரெயில் பாதைகள்
, நீலகிரி , கல்கா-சிம்லா
|
|
மேற்கு வங்கம், தமிழ்நாடு, இமாச்சல் பிரதேசம்
இயற்கை பகுதிகள்
சுற்றுச்சூழல், வனத்துறை கட்டுப்பாட்டில் உள்ள இடங்கள்
|
|
8.
|
|
மேற்குத் தொடர்ச்சி மலைப்பகுதி 
|
|
கேரளா, தமிழ்நாடு, கர்நாடகா, மகாராஷ்டிரா
(Visitor Counter : 443
பிரதமர் அலுவலகம்
தெலங்கானாவின் நகர்கர்னூலில் நிகழ்ந்த விபத்தில் ஏற்பட்ட உயிரிழப்பிற்கு பிரதமர் இரங்கல்
பிரதமரின் தேசிய நிவாரண நிதியிலிருந்து கருணைத் தொகை அறிவிப்பு
தெலங்கானா மாநிலத்தின் நகர்கர்னூலில் நிகழ்ந்த விபத்தில் ஏற்பட்ட உயிரிழப்பிற்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துள்ளார். பிரதமரின் தேசிய நிவாரண நிதியிலிருந்து உயிரிழந்தவர்களின் குடும்பத்தினருக்கு தலா ரூ. 2 லட்சமும், காயமடைந்தவர்களுக்கு 50,000 ரூபாயும் கருணைத் தொகையாக வழங்கப்படும் என்றும் பிரதமர் அறிவித்துள்ளார்.
பிரதமர் அலுவலகம் வெளியிட்டுள்ள சுட்டுரைச் செய்தியில், “தெலங்கானாவின் நகர்கர்னூலில் நிகழ்ந்த விபத்தில் தங்கள் அன்பிற்குரியவர்களை இழந்தவர்களுக்கு இரங்கல்கள். காயமடைந்தவர்கள் விரைவில் குணமடையட்டும். பிரதமரின் தேசிய நிவாரண நிதியிலிருந்து உயிரிழந்தவர்களின் குடும்பத்தாருக்கு தலா ரூ. 2 லட்சமும், காயமடைந்தவர்களுக்கு 50,000 ரூபாயும் கருணைத் தொகையாக வழங்கப்படும்: பிரதமர் திரு மோடி”, என்று குறிப்பிடப்பட்டுள்ளது.
பாதுகாப்பு அமைச்சகம்
கடற்படை துணைத் தளபதியாக வைஸ் அட்மிரல் எஸ்.என். கோர்மதே பதவியேற்பு
கடற்படையில் 39 ஆண்டு சேவைகளுக்குப்பின் துணை தளபதி பொறுப்பில் இருந்து இன்று ஓய்வு பெற்ற வைஸ் அட்மிரல் ஜி. அசோக் குமாரிடம் இருந்து, அப்பொறுப்பை வைஸ் அட்மிரல் எஸ்.என் கோர்மதே, புதுதில்லி சவுத் பிளாக்கில் இன்று நடந்த முறைப்படியான விழாவில் பெற்றுக் கொண்டார்.
வைஸ் அட்மிரல் அந்தஸ்தில், கடற்படை செயல்பாடுகள் தலைமை இயக்குனர், கிழக்கு கடற்படை கட்டுப்பாட்டு மைய தலைமை அதிகாரி, பாதுகாப்புத்துறை பணியாளர் சேவைகள் கட்டுப்பாட்டு அதிகாரி, போன்ற சவாலான பல பதவிகளை வைஸ் அட்மிரல் எஸ்.என் கோர்மதே வகித்துள்ளார். கடற்படை துணைத் தளபதி பொறுப்பை ஏற்கும் முன்பு, அவர் ஒருங்கிணைந்த பாதுகாப்பு பணியாளர் தலைமையகத்தில் முப்படைகளின் செயல்பாடுகள் மற்றும் பயிற்சி பிரிவின் துணைத் தலைவர் பதவியை வகித்தார்.
இவர் அதி விசிஷ்ட் சேவா பதக்கம், இந்திய குடியரசுத் தலைவரிடமிருந்து நவ்சேனா பதக்கம், கடற்படை தளபதியின் பாராட்டு பத்திரம் போன்றவற்றை பெற்றுள்ளார்.
கடற்படையில் 39 ஆண்டுகள் பணியாற்றி, இன்று ஓய்வு பெறும் வைஸ் அட்மிரல் ஜி. அசோக்குமாரின் பணியை வைஸ் அட்மிரல் எஸ்.என் கோர்மதே தொடர்கிறார். கடற்படை துணைத் தளபதியாக வைஸ் அட்மிரல் ஜி. அசோக் குமார் பணியாற்றிய காலத்தில், கடற்படை பட்ஜெட் ஒதுக்கீடு அதிக உயர்வை கண்டது. இவற்றில் 100 சதவீதம் பயன்படுத்தப்பட்டது. தளவாட கொள்முதலுக்கு உந்துதல் அளிக்கப்பட்டது.
சுகாதாரம் மற்றும் குடும்ப நலத்துறை அமைச்சகம்
தடுப்பூசித் திருவிழாவின் மூன்றாவது நாள்: 10.85 கோடியைக் கடந்தது மொத்த தடுப்பூசிகளின் எண்ணிக்கை
நாடு முழுவதும் நடைபெற்றுவரும் தடுப்பூசித் திருவிழா மூன்றாவது நாளில் நுழையும் தருணத்தில், நாட்டில் போடப்பட்டுள்ள கொவிட்-19 தடுப்பூசியின் மொத்த எண்ணிக்கை 10.85 கோடியை இன்று கடந்துள்ளது.
இன்று காலை 7 மணி வரை, 16,08,448 முகாம்களில் 10,85,33,085 பயனாளிகளுக்கு கொவிட் தடுப்பூசி செலுத்தப்பட்டுள்ளது.
கடந்த 24 மணி நேரத்தில் சுமார் 40 லட்சம் டோஸ்கள் வழங்கப்பட்டுள்ளன.
87-வது நாளான நேற்று , நாடு முழுவதும் 40,04,521 பேருக்குத் தடுப்பூசி வழங்கப்பட்டது. சராசரியாக நாள் ஒன்றுக்கு 41,69,609 டோஸ்கள் வழங்கப்பட்டு, தினசரி செலுத்தப்படும் தடுப்பூசியின் எண்ணிக்கையில் சர்வதேச அளவில் இந்தியா தொடர்ந்து முன்னிலை வகிக்கிறது.
கடந்த 24 மணி நேரத்தில் 1,61,736 பேர் புதிதாகப் பாதிக்கப்பட்டுள்ளனர்.
தமிழ்நாடு, மகாராஷ்டிரா, உத்தரப் பிரதேசம், சத்திஸ்கர், தில்லி, கர்நாடகா, மத்தியப் பிரதேசம், குஜராத், ராஜஸ்தான், கேரளா ஆகிய பத்து மாநிலங்களில் அன்றாட கொவிட் புதிய பாதிப்புகள் தொடர்ந்து அதிகரித்து வருகின்றன.
கடந்த 24 மணி நேரத்தில் நாடு முழுவதும் பதிவான புதிய பாதிப்புகளில் இந்த மாநிலங்களில் மட்டும் 80.80 விழுக்காடு பதிவாகியுள்ளது.
அதிகபட்சமாக மகாராஷ்டிராவில் 51,751 பேரும், உத்தரப் பிரதேசத்தில் 13,604 பேரும், சத்திஸ்கரில் 13,576 பேரும் புதிதாகத் தொற்றுக்கு ஆளாகியுள்ளனர்.
இந்தியாவில் தற்போது 12,64,698 பேர் கொரோனா தொற்றுக்கு சிகிச்சை பெற்று வருகின்றனர். இது மொத்த பாதிப்பில் 9.24 சதவீதமாகும்.
நாட்டில் குணமடைந்தவர்களின் எண்ணிக்கை 1,22,53,697 ஆக  இன்று பதிவாகியுள்ளது. கடந்த 24 மணி நேரத்தில் 97,168 பேர் புதிதாகக் குணமடைந்துள்ளனர்.
கடந்த 24 மணி நேரத்தில் 879 பேர் உயிரிழந்துள்ளனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1711299
நிதி அமைச்சகம்
பணியாளர்களை வேலைவாய்ப்புக்கான திறன்களுடன் கூடியவர்களாக மாற்ற அரசு உறுதிபூண்டு தீவிரமாக செயல்படுகிறது
நாட்டின் திறன் சூழலை மேம்படுத்த தேசிய திறன் மேம்பாட்டு இயக்கத்தின் மூலம் தீவிர நடவடிக்கைகள் மேற்கொள்ளப்பட்டுள்ளதாக பொருளாதார ஆய்வறிக்கையில் தெரிவிக்கப்பட்டுள்ளது. புதிய தேசிய கல்விக்கொள்கை 2020ன் கீழ், தொழில் கல்வி மற்றும் திறன் மேம்பாட்டுக்கு சிறப்பு கவனம் செலுத்தப்படுகிறது.
தொழில் கல்வியை பொதுக்கல்வியுடன் ஒருங்கிணைப்பதன் மூலம், நாட்டின் கல்வி முறையில் முக்கிய சீர்திருத்தங்கள் மேற்கொள்ளப்படுகின்றன. 2021ம் நிதியாண்டில் காலமுறை இடைவெளி பணியாளர் ஆய்வு, 15 முதல் 29 வயதுக்கிடையே உள்ளவர்களிடையே தொழில் மற்றும் தொழில்நுட்ப பயிற்சி அதிகரித்துள்ளதை காட்டுகிறது. 2019-மற்றும் 2020ம் நிதியாண்டை ஒப்பிடுகையில், வேலைவாய்ப்பு பெற்றவர்களின் எண்ணிக்கையும் 2021ம் நிதியாண்டில் அதிகரித்துள்ளது. ஆண்கள் மற்றும் பெண்கள், கிராமப்புற மற்றும் நகரப்புறங்கள் என அனைத்து தரப்பிலும், திறன்கள் அதிகரித்துள்ளன.
பிரதமரின் திறன் மேம்பாட்டுத் திட்டம், மக்கள் கல்வி நிலையத் திட்டம், தேசிய தொழில் பழகுநர் ஊக்குவிப்புத்திட்டம், கைவினைஞர்கள் பயிற்சித் திட்டம், கைவினைஞர் பயிற்றுனர் பயிற்சித் திட்டம் போன்ற பல்வேறு திட்டங்கள் மூலம், பல்வேறு மாநிலங்களில் மாணவர்கள், பெண்கள், பழங்குடியினர் உள்ளிட்ட பல்வேறு தரப்பினர், திறன் பயிற்சிகளை பெற்றுள்ளனர்.
திறன் இந்தியா இயக்கத்தின் மூலம் 20 மத்திய அமைச்சக்கங்களின் வாயிலாக நாடு முழுவதும், பல்வேறு திறன் மேம்பாட்டுத் திட்டங்கள் செயல்படுத்தப்பட்டு வருகின்றன.
மேலும் விவரங்களுக்கு இந்த ஆங்கில செய்திக்குறிப்பைக் காணவும்: https://pib.gov.in/PressReleasePage.aspx?PRID=1894912
மத்திய அமைச்சரவை
மத்திய அரசின் நிதி ஆதரவுத் திட்டமான, விரைவு சிறப்பு நீதிமன்றங்களை மேலும் இரண்டு ஆண்டுகளுக்கு நீட்டிக்க மத்திய அமைச்சரவை ஒப்புதல்
ரூ. 1572.86 கோடி மதிப்பில்  389 பிரத்தியேக பாக்சோ நீதிமன்றங்கள் அடங்கிய 1023 விரைவு நீதிமன்றங்களுக்கு 01.04.2021 முதல் 31.03.2023 வரை மத்திய அரசின் நிதி உதவியைத் தொடர்ந்து அளிக்க பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது.
நிர்பயா நிதியிலிருந்து மத்திய அரசின் பங்கு வழங்கப்படவுள்ளது. இந்தத் திட்டம் 02.10.2019 அறிமுகப்படுத்தப்பட்டது.
பெண்கள் மற்றும் குழந்தைகளின் பாதுகாப்பிற்கு அரசு தொடர்ந்து அதிக முக்கியத்துவம் அளித்து வருகிறது. பெண் குழந்தைகளுக்கு அதிகாரம் அளிப்பதற்காக ‘பெண் குழந்தைகளை பாது காப்போம், பெண் குழந்தைகளுக்கு கற்பிப்போம்’ போன்ற திட்டங்களை அரசு ஏற்கனவே செயல்படுத்தி வருகிறது. 12 வயதிற்குட்பட்ட குழந்தைகள் மற்றும் 16 வயதிற்குட்பட்ட பெண்களின் மீது நடத்தப்படும் பாலியல் பலாத்கார சம்பவங்கள், ஒட்டுமொத்த நாட்டை உலுக்கியுள்ளது. இதுபோன்ற சம்பவங்களும், குற்றம்சாட்டப்பட்டவர்களின் நீண்டகால விசாரணைகளும் பிரத்தியேக நீதிமன்ற முறை ஏற்படுவதற்கு காரணமாக இருந்தன. இதன் மூலம் விசாரணை விரைவுபடுத்தப்பட்டு பாதிக்கப்பட்டவர்களுக்கு உடனடியாக நிவாரணம் வழங்கப்படும்.
வழக்குகளை துரிதமாக விசாரிக்கவும், விரைவாக முடித்து வைக்கவும் கிரிமினல் சட்டம் , 2018-ஐ மத்திய அரசு கொண்டு வந்தது. பாலியல் பலாத்கார குற்றவாளிகளுக்கு இந்தச் சட்டத்தின் மூலம் மரண தண்டனையும் விதிக்கப்படும். விரைவு சிறப்பு நீதிமன்றங்கள் உருவாவதற்கு இதுவே காரணமாக அமைந்தது.
துரிதமாக நீதி வழங்கப்படுவதை உறுதி செய்வதற்காக விரைவு சிறப்பு நீதிமன்றங்கள் அமைக்கப்பட்டுள்ளன. சாதாரண நீதிமன்றங்களுடன் ஒப்பிடுகையில், வழக்குகளை முடித்து வைப்பதில் இந்த சிறப்பு நீதிமன்றங்கள் திறம்பட செயல்படுகின்றன. பாதிக்கப்பட்டவர்களுக்கு விரைவில் நீதி வழங்கப்படுவதுடன் பாலியல் வழக்குகளில் குற்றம் சாட்டப்பட்டவர்களுக்கு தண்டனை அளிக்கும் முறையும் வலுப்படுத்தப்படுகிறது.
தற்போது 28 மாநிலங்களில் செயல்படும் இந்த திட்டத்தை, விரைவில் அனைத்து 31 மாநிலங்களுக்கும் விரிவுபடுத்த திட்டமிடப்பட்டுள்ளது. தொலைதூரப் பகுதிகளில் பாதிக்கப்பட்டவர்களுக்கும் உரிய காலத்தில் நீதி வழங்கும் மாநில/ யூனியன் பிரதேச அரசுகளின் முயற்சிகளுக்கு இந்தத் திட்டம் ஆதரவளிக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1742289
----
(